ADO Den Haag

Alles Door Oefening Den Haag, algemeen bekend as ADO Den Haag, is 'n Nederlandse sokkerklub in die stad Den Haag. Die klub was vir 'n tyd bekend as FC Den Haag, met ADO wat die amateur tak van die klub verteenwoordig het. Alhoewel dit deel van een van die tradisionele drie groot Nederlandse stede uitmaak, kon die klub nie die suksesse van AFC Ajax, Feyenoord of PSV in terme van die Eredivisie of Europese kompetisies ewenaar nie. Daar is nieteenstaande 'n groot mededinging met Ajax en Feyenoord.
Geskiedenis

duimnael|links|Muurskildery in die nuwe ADO-stadion
Die klub is gestig in 1905, maar het dit moeilik gevind om teen die groot Nederlandse spanne te kompeteer, deels a.g.v. die populariteit van krieket in die stad.

ADO Den Haag wen die Eredivisie titel in 1942 en 1943 en die KNVB-Beker in 1968 en 1975 (onder die naam FC Den Haag). Hulle grootste Europese sukses was 'n kwarteindronde wedstryd teen West Ham United vir die Europese Beker Wenners Beker in 1976. 'n 4-2 wen in Den Haag gevolg deur 'n 3-1 verloor in Londen het eliminasie tot gevolg gehad.

ADO ondersteuners het sterk bande met die Walliese klub Swansea City. Vlae van die respektiewe klubs word dikwels by die ander klub se wedstryde gewaai, en beide klubs speel gereeld voor-seisoen vriendelike wedstryde teen mekaar. Legia Warszawa (Pole), Club Brugge (België), en Juventus F.C. (Italië) deel ook sterk ondersteuner bande met ADO Den Haag.

Na 'n lang stryd in die land se Eerste divisie, het ADO Den Haag vir seisoene in die Eredivisie gespeel en is weer afgeskuif in die Eredivisie 2006/2007 seisoen. Nietemin, na 'n 6de plek in die 2007-08 seisoen, wen hulle 'n uitspeel wedstryd, wat bevordering na die Eredivisie 2008-09 seisoen tot gevolg gehad het. Die klub se nuwe tuiste is die 15 000 sitplek Den Haag Stadion; daar is nog nie 'n amptelike naam vir die stadion nie. Hulle het gewoonlik hulle tuiswedstryde by die Zuiderpark Stadion gespeel; die grond gaan verkoop word vir publieke behuising. Hul kleure is geel en groen en hul gemiddelde tuiswedstryd bywoning in 2005-06 was 6 800 toeskouers, een van die laagste in die Eredivisie. Hulle het die 2008-09 seisoen begin met twee oorwinnings, wat hulle vir die eerste keer in 32 jaar aan die bo-punt van die Eredivisie geplaas het.
Erelys

Nederlandse kampioen (2)
: 1942, 1943

KNVB-Beker (2)
: 1968, 1975
(naaswenner (6)
: 1959, 1963, 1964, 1966, 1972, 1987)

Eerste divisie (2)
: 1986, 2003
Huidige spelers
Op uitleen
Bestuurders

* Franz Gutkas (1954–1955)
* Rinus Loof (1955–1962)
* Ernst Happel (1962–1969)
* Vaclav Jezek (1969–1972)
* Vujadin Boškov (1974–1976)
* Anton Malatinský (1976–1978)
* Piet de Visser (1978–1980)
* Hans Kraay (1980–1981)
* Cor van der Hart (1981–1983)
* Rob Baan (1983–1986)
* Pim van de Meent (1986–1988)
* Co Adriaanse (1988–1991)
* Nol de Ruiter (1992–1994)
* Lex Schoenmaker (1994–1995)
* Theo Verlangen (1995–1996)
* Mark Wotte (1996–1998)
* André Hoekstra (1998–1999)
* Rinus Israel (2001–2004)
* Frans Adelaar (2004–2006)
* Lex Schoenmaker (2006–2007)
* Wiljan Vloet (2007–2008)
* André Wetzel (2008–2009)
* Raymond Atteveld (2009–)
Verwysings
Eksterne skakels

* Amptelike webtuiste van ADO Den Haag
* ADOFans.nl
* ADO-formasies op football-lineups.com
* northside fanside

Kategorie:Den Haag
Kategorie:Nederlandse sokkerklubs